รัฐบาลไทย-ข่าวทำเนียบรัฐบาล-อนาคตประเทศไทย กับการพัฒนาอุตสาหกรรมหุ่นยนต์และระบบอัตโนมัติ
วันศุกร์ที่ 1 กันยายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/09/6355_หุ่นยนต์002.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/156/2017/09/mp4/การพัฒนาอุตสาหกรรมหุ่นยนต์และระบบอัตโนมัติ.mp4"
}
],
title: "อนาคตประเทศไทย กับการพัฒนาอุตสาหกรรมหุ่นยนต์และระบบอัตโนมัติ",
// qualities: ["160p", "260p", "530p", "800p"],
// defaultQuality: "260p"
}
});
อนาคตประเทศไทย กับการพัฒนาอุตสาหกรรมหุ่นยนต์และระบบอัตโนมัติ
มาตรการจูงใจและส่งเสริมให้เกิดการพัฒนาหุ่นยนต์เชิงพาณิชย์ในวันนี้ จึงนับเป็นก้าวสําคัญของวงการอุตสาหกรรมหุ่นยนต์ไทย
อนาคตประเทศไทย กับการพัฒนาอุตสาหกรรมหุ่นยนต์และระบบอัตโนมัติ
รัฐบาลมุ่งมั่นพัฒนาเศรษฐกิจโดยปรับเปลี่ยนโครงสร้างวิธีการผลิตทั้งระบบ จากการผลิตสินค้าธรรมดาทั่วไป เป็นสินค้าเชิงนวัตกรรมสร้างสรรค์ ขับเคลื่อนด้วยเทคโนโลยีที่มีความทันสมัยมากกว่าเดิม เพื่อเพิ่มขีดความสามารถท่ามกลางภาวะการแข่งขันทางธุรกิจทวีความรุนแรงมากขึ้นในตลาดโลก จึงได้มีการนํา “หุ่นยนต์และระบบอัตโนมัติ” มาใช้เพิ่มมากขึ้น เพื่อให้สามารถควบคุมคุณภาพและปริมาณได้ตามมาตรฐานที่ต้องการ และเป็นที่ยอมรับในตลาดสากล
นอกจากนี้ ปัญหาการขาดแคลนแรงงานในภาคผลิตของไทยในปัจจุบัน ทําให้เราต้องอาศัยแรงงานจากเพื่อนบ้านจํานวนมาก ซ้ําเรายังกําลังก้าวสู่สังคมผู้สูงอายุโดยสมบูรณ์ที่จํานวนประชากรวัยทํางานลดน้อยลงทุกวัน ยิ่งตอกย้ําถึงความสําคัญของการใช้ “หุ่นยนต์และระบบอัตโนมัติ” ในภาคการผลิต ซึ่งปัญหาเหล่านี้ไม่ได้เกิดขึ้นแค่ในประเทศไทย แต่เป็นเหมือนกันทั่วโลก และเมื่อเทียบกับประเทศต่างๆ ที่มีความเจริญทางเทคโนโลยีในระดับแนวหน้าแล้ว ในจํานวนแรงงาน 10,000 คน เขามีหุ่นยนต์ราว 100 - 300 กว่าตัว ขณะที่ไทยเรามีราวๆ 50 กว่าตัวเท่านั้น และคาดว่าในอนาคตที่หลีกเลี่ยงไม่ได้อีก 2-3 ปีข้างหน้า ความต้องการในการใช้หุ่นยนต์ทั่วโลก อาจเพิ่มสูงขึ้นอีกเกือบ 2 เท่า
ที่ผ่านมาประเทศไทยนําเข้าหุ่นยนต์และระบบอัตโนมัติ จนขาดดุลการค้าเป็นมูลค่าถึง 132,000 ล้านบาท รัฐบาลจึงมีมาตรการเพื่อส่งเสริมการพัฒนาอุตสาหกรรมหุ่นยนต์และระบบอัตโนมัติในบ้านเราเพิ่มมากขึ้น โดยตั้งเป้าหมายว่า ภายในปี 2569 ไทยจะมีหุ่นยนต์และระบบอัตโนมัติที่ผลิตได้เอง ไม่ต้องนําเข้าชิ้นส่วนใดๆ จากต่างประเทศ ตลอดจนขยายไปสู่ภาคบริการ เช่น การแพทย์ โลจิสติกส์ ท่องเที่ยวและบริการอื่นๆ ได้อย่างมั่นคง ก้าวสู่การเป็นผู้นําในการผลิตหุ่นยนต์และระบบอัตโนมัติทั้งในภาคอุตสาหกรรมและบริการ ของอาเซียน
แม้จะยังคงมีกระแสความกังวลว่าเทคโนโลยีและเครื่องจักรกล จะเข้ามาแย่งงานจากคนในระบบแรงงาน แต่การพัฒนาที่ผ่านมาก็เป็นเครื่องพิสูจน์ได้ว่า เหตุการณ์ดังกล่าวไม่ได้เกิดขึ้น หลายบริษัทที่ปรับเปลี่ยนระบบการผลิตได้สําเร็จแล้ว หุ่นยนต์เข้าไปเสริมการทํางานให้รวดเร็วและลื่นไหลมากขึ้น ขณะที่แรงงานที่เดิมเคยทําหน้าที่ตรงนั้น บางส่วนก็ปรับเปลี่ยนไปทําหน้าที่ในตําแหน่งงานอื่น ทําให้ธุรกิจขยายตัวได้มากขึ้น อีกส่วนได้รับการพัฒนาความรู้ขึ้นเป็นผู้ควบคุมระบบหุ่นยนต์แทน มีรายได้ที่สูงขึ้นตามมาด้วย
มาตรการจูงใจและส่งเสริมให้เกิดการพัฒนาหุ่นยนต์เชิงพาณิชย์ในวันนี้ จึงนับเป็นก้าวสําคัญของวงการอุตสาหกรรมหุ่นยนต์ไทย ที่จะสร้างการเปลี่ยนแปลงในภาคการผลิตและบริการแบบเกือบจะพลิกโฉม เพื่อที่จะเดินหน้าภาคอุตสาหกรรมไทยให้ก้าวทันกระแสของโลกได้
ภาพ/ข่าว : กลุ่มสื่อสารเชิงกลยุทธ์ สํานักโฆษก